CELEX: 62014TN0343
Language: da
Date: 2014-05-19 00:00:00
Title: Sag T-343/14: Sag anlagt den 19. maj 2014 — Cipriani mod KHIM — Hotel Cipriani (CIPRIANI)

11.8.2014   
            
            
               DA
            
            
               Den Europæiske Unions Tidende
            
            
               C 261/29
            
         Sag anlagt den 19. maj 2014 — Cipriani mod KHIM — Hotel Cipriani (CIPRIANI)
   (Sag T-343/14)
   2014/C 261/53
   Stævningen er affattet på engelsk
   
      Parter
   
   
      Sagsøger: Arrigo Cipriani (Venedig, Italien) (ved advokatene A. Vanzetti, S. Bergia, og G. Sironi)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Hotel Cipriani (Venedig, Italien)
   
      Sagsøgerens påstande
   
   
               —
            
            
               Afgørelse truffet den 14. marts 2014 af Fjerde Appelkammer ved Kontoret for Harmonisering i det Indre Marked (Varemærker og Design) i sag R 224/2012-4 annulleres, og varemærke nr. 1 15  824, »Cipriani«, som Hotel Cipriani er indehaver af, erklæres ugyldigt for alle varer og tjenesteydelser, som det er registreret for, jf. artikel 52, stk. 1, litra b), og artikel 53, stk. 2, litra a), i forordning nr. 207/2009, sammenholdt med artikel 8, stk. 3, i den italienske lov om industriel ejendomsret.
            
         
               —
            
            
               Subsidiært erklæres varemærket ugyldigt for alle andre varer eller tjenesteydelser end »hoteller og hotelreservation«.
            
         
               —
            
            
               Subsidiært, med hensyn til tjenesteydelser, »restauranter, cafeterier, offentlige spisesteder, barer, catering; udbringning af drikkevarer til umiddelbar indtagelse«.
            
         
               —
            
            
               Sagen hjemvises til Harmoniseringskontoret, således at det kan erklære varemærket ugyldigt.
            
         
               —
            
            
               Arrigo Cipriani tilkendes samtlige sagsomkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Ordmærket »CIPRIANI« for varer og tjenesteydelser i klasse 16, 35 og 42 — EF-varemærke nr. 1 15  824
   
      Indehaver af EF-varemærket: Hotel Cipriani
   
      Indgiveren af begæringen om, at EF-varemærket erklæres ugyldigt: Arrigo Cipriani
   
      Begrundelse for ugyldighedsbegæringen: Varemærket er blevet registreret i ond tro og har tilsidesat retten til det berømte personnavn »CIPRIANI«
   
      Annullationsafdelingens afgørelse: Afslag på ugyldighedsbegæringen
   
      Appelkammerets afgørelse: Afslag på klagen
   
      Søgsmålsgrunde:
   
   
               —
            
            
               Tilsidesættelse af artikel 53, stk. 2, litra a), i forordning nr. 207/2009, sammenholdt med artikel 8, stk. 3, i den italienske lov om industriel ejendomsret
            
         
               —
            
            
               Tilsidesættelse af artikel 52, stk. 1, litra b), i forordning nr. 207/2009.